ai4bharat/Pralekha huggingface dataset:
विज्ञान आणि तंत्रज्ञान मंत्रालय
तंत्रज्ञ आणि शास्त्रज्ञ हे पंतप्रधान नरेंद्र मोदी यांच्या संकल्पनेतील नव्या भारताचे शिल्पकार - केंद्रीय मंत्री डॉ. जितेंद्र सिंह
डॉ. सिंह यांनी केंद्रीय इलेक्ट्रॉनिक्स लिमिटेड  ला दिली भेट
•  तडा गेलेले रेल्वेरूळ शोध यंत्रणेची बीआरडीसी) डीएमआरसीने घेतलेली क्षेत्रीय चाचणी समाधानकारक
• विमानतळांसाठी स्वयंचलित हवामान निरिक्षण प्रणालीचे उत्पादन अंतिम टप्प्यात
केंद्रीय विज्ञान व तंत्रज्ञान राज्यमंत्री ; पृथ्वी विज्ञान राज्यमंत्री ; राज्यमंत्री पंतप्रधान कार्यालय , कार्मिक, सार्वजनिक तक्रारी, निवृत्तीवेतन, अणु उर्जा आणि अंतराळ मंत्रालय , डॉ जितेंद्र सिंह म्हणाले की, तंत्रज्ञान व शास्त्रज्ञ हे पंतप्रधान श्री नरेंद्र मोदी यांच्या संकल्पनेतील नव्या भारताचे खरे शिल्पकार आहेत. डॉ. जितेंद्र सिंह यांनी आज उत्तर प्रदेशातील गाझियाबाद येथे वैज्ञानिक आणि औद्योगिक संशोधन विभाग  अंतर्गत केंद्रीय इलेक्ट्रॉनिक्स मर्यादित  च्या वैज्ञानिक आणि कर्मचार्यांना संबोधित केले.
'सेल' ही देशातील प्रमुख इलेक्ट्रॉनिक संशोधन आणि विकास संस्था असल्याचे सांगत जेव्हा कोणीही सौर ऊर्जेबद्दल क्वचितच ऐकले असेल त्याकाळात 1977 मध्ये प्रथमच भारतात सौर सेल विकसित करण्याच्या कंपनीच्या कामगिरीचे स्मरण मंत्र्यांनी यावेळी केले. सशस्त्र सेना आणि भारतीय रेल्वेला विविध इलेक्ट्रॉनिक्स घटक आणि उपकरणे पुरवून 'सेल'ने दिलेले योगदान खरोखरच कौतुकास्पद आहे, असे मंत्री म्हणाले.
मंत्र्यांसमोर संक्षिप्त सादरीकरण करताना 'सेल'चे मुख्य व्यवस्थापकीय संचालक चेतन प्रकाश जैन यांनी सांगितले की, 'सेल'ने विकसित केलेली नाविन्यपूर्ण ब्रोकन रेल डिटेक्शन सिस्टम  च्या दिल्ली मेट्रो रेल कॉर्पोरेशन  मध्ये क्षेत्रीय 'चाचण्या सुरू आहेत.आणि याचे परिणाम समाधानकारक आहेत . श्री. जैन यांनी मंत्र्यांना सांगितले की, सेल कडे सध्या 1057 कोटी रुपये मूल्याच्या विविध उत्पादनाची मागणी नोंदविण्यात आली असून त्यापैकी विमानतळांच्या उपयोगासाठी स्वयंचलित हवामान निरीक्षण यंत्रणेचे उत्पादन पूर्ण होण्याच्या अंतिम टप्प्यात आहे.
केंद्रीय विज्ञान आणि तंत्रज्ञान मंत्री म्हणून कार्यभार स्वीकारल्यानंतर 'सेल'च्या त्यांच्या पहिल्या भेटीमध्ये , जितेंद्र सिंह यांनी डिजिटल इंडियाचा भाग असलेल्या 'सेल'च्या ई-ऑफिस प्रणालीचे उद्घाटन केले.मंत्र्यांनी 'सेल'च्या प्रांगणातील विविध उत्पादन विभागांना आणि देखरेख केंद्रांना भेट दिली.
1974 मध्ये स्थापन, केंद्रीय इलेक्ट्रॉनिक्स मर्यादित  ने देशातील राष्ट्रीय प्रयोगशाळा आणि संशोधन व विकास संस्थांनी विकसित केलेल्या स्वदेशी तंत्रज्ञानाच्या व्यावसायिक विकासावर लक्ष केंद्रित केले आहे.
अंतराळ विभाग
केंद्रीय मंत्री डॉ जितेंद्र सिंह 5 डिसेंबर 2022 रोजी संयुक्त अरब अमिराती मध्ये होणाऱ्या "अबू धाबी स्पेस डिबेट" साठी भारतीय प्रतिनिधीमंडळाचे नेतृत्व करतील
केंद्रीय अणुऊर्जा आणि अंतराळ राज्यमंत्री डॉ जितेंद्र सिंह हे उद्यापासून सुरू होणाऱ्या “अबू धाबी स्पेस डिबेट” या 2 दिवसीय आंतरराष्ट्रीय बैठकीसाठी संयुक्त अरब अमिराती येथे जाणाऱ्या अधिकृत भारतीय प्रतिनिधी मंडळाचे नेतृत्व करतील.
इस्रायलचे राष्ट्राध्यक्ष इसाक हर्झॉग यांच्यासह भारताच्या वतीने डॉ जितेंद्र सिंह उद्घाटन समारंभाला संबोधित करतील.
युएईचे परराष्ट्र व्यवहार राज्यमंत्री, बहारीनचे परराष्ट्र मंत्री आणि इस्रायलचे प्रगत तंत्रज्ञान मंत्री यांच्यासमवेत डॉ जितेंद्र सिंह ‘अंतराळ संशोधन आणि आंतरराष्ट्रीय सहकार्य सक्षम करण्यात परराष्ट्र धोरणाची भूमिका’ या विषयावरील मंत्रिस्तरीय बैठकीलाही उपस्थित राहतील.
द्विपक्षीय अंतराळ सहकार्य अधिक बळकट करण्यासाठी विविध मार्ग आणि साधनांबाबत चर्चा करण्यासाठी युएईचे प्रगत तंत्रज्ञान राज्यमंत्री तसेच यूएई अंतराळ संस्थेच्या अध्यक्ष सारा अल अमिरी यांच्याशी प्रतिनिधिमंडळ स्तरावर चर्चा करणार आहेत.
अबू धाबीला रवाना होण्यापूर्वी जारी केलेल्या निवेदनात डॉ जितेंद्र सिंह म्हणाले, भारत आणि युएई संयुक्त अंतराळ सहकार्य अरबी द्वीपकल्पात मोठी झेप घेण्यास सज्ज असून दोन्ही देशांनी द्विपक्षीय अंतराळ सहकार्य वाढवण्यास प्राधान्य दिले आहे. ते म्हणाले, भारतीय अंतराळ संशोधन संस्था  आणि युएई स्पेस एजन्सी यांनी 2016 मध्ये बाह्य अवकाशाचा शांततापूर्ण उद्देशांसाठी शोध आणि वापर यामध्ये सहकार्य करण्याबाबत एका सामंजस्य करारावर स्वाक्षरी केली होती.
युएईचे प्रगत तंत्रज्ञान राज्यमंत्री तसेच यूएई अंतराळ संस्थेच्या अध्यक्ष सारा अल अमिरी यांच्याबरोबर प्रतिनिधीमंडळ स्तरावरील चर्चेदरम्यान डॉ जितेंद्र सिंह हे भारत आणि संयुक्त अरब अमिराती यांच्यातील प्रगत आणि उदयोन्मुख अंतराळ तंत्रज्ञानामध्ये संयुक्त स्टार्ट-अप उपक्रमांचा आढावा घेण्याची शक्यता आहे. अंतराळ क्षेत्रात दोन्ही देशांकडे असलेली अफाट क्षमता लक्षात घेता, या क्षेत्रातील सहकार्य उभय देशांमधील संबंध अधिक मजबूत करण्याचा एक नवा आयाम असेल.
पंतप्रधान कार्यालय
पंतप्रधान नरेंद्र मोदी व फ्रेन्च गणराज्याचे अध्यक्ष म. म. इमॅन्युएल मॅक्रोन यांच्यात दूरध्वनीवरून संभाषण
नवी दिल्ली, 1 मार्च 2022
पंतप्रधान नरेंद्र मोदी यांनी आज फ्रेन्च गणराज्याचे अध्यक्ष म. म. इमॅन्युएल मॅक्रोन यांच्याशी दूरध्वनीवरून संभाषण केले.
युक्रेनमधील सद्यःपरिस्थितीवर या दोन नेत्यांनी चर्चा केली. युक्रेनमधील हिंसाचार व बिघडत चाललेली मानवतावादाची परिस्थिती यावर त्यांनी आपापली मते प्रदर्शित केली.
हिंसाचार थांबवणे आणि राजकीय पद्धतीने व चर्चेद्वारे या समस्येवर उपाय शोधण्याच्या आपल्या आवाहनाचा पंतप्रधान मोदी यांनी पुनरुच्चार केला. सध्याच्या आधुनिक जगात आंतरराष्ट्रीय कायदा, संयुक्त राष्ट्रसंघाचा ठराव, सर्व देशांची प्रादेशिक एकात्मता व सार्वभौमत्व या सर्व तत्वांवर भारताचा संपूर्ण विश्वास असल्याचे यावेळी मोदी यांनी नमूद केले.
या द्विपक्षीय चर्चेचे मोदी यांनी स्वागत केले. सर्व नागरिकांचा विनाअडथळा प्रवास आणि मुक्त व मानवतावादी संचार सुनिश्चित करणे, यावर त्यांनी भर दिला.
अशांत भागांमधून भारतीय नागरिकांना बाहेर काढण्याच्या, तसेच जखमींसाठी तातडीचा वैद्यकीय पुरवठा करण्याच्या भारताच्या प्रयत्नांची माहिती मोदी यांनी अध्यक्ष मॅक्रोन यांना दिली.Jaydevi PS/U.Raikar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
भारतीय निवडणूक आयोग
प्रसारमाध्यमांनी प्रतिबंधित कालावधीत मतदानोत्तर चाचण्यांचे अंदाज कोणत्याही स्वरुपात/प्रकाशित करू नयेत-भारतीय निवडणूक आयोग
(नवी दिल्ली, 8 एप्रिल 2019
देशात मुक्त, न्याय्य आणि पारदर्शक निवडणुका व्हाव्यात यासाठी कलम 126 अ अंतर्गत प्रसारमध्यमांनी  प्रतिबंधित कालावधीत मतदानोत्तर चाचण्यांचे अंदाज कोणत्याही स्वरुपात प्रसारित/प्रकाशित करू नयेत, असे भारतीय निवडणूक आयोगाने सांगितले आहे.
प्रतिबंधित कालावधीत ज्योतिषी, टॅरो रिडर्स, राजकीय विश्लेषक किंवा इतर अन्य कुठल्याही व्यक्तीद्वारे कुठल्याही प्रकारे निवडणूक निकालाचे अंदाज वर्तवले गेल्यास ज्या मतदारसंघांमध्ये अद्याप मतदान व्हायचे आहे, तिथल्या मतदारांना ते प्रभावित करणारे ठरू शकेल. कलम 126 अ च्या तत्त्वांचे हे उल्लंघन ठरेल.
लोकसभेच्या सार्वत्रिक निवडणुका, आंध्र प्रदेश, अरुणाचल प्रदेश, ओदिशा आणि सिक्कीम या राज्यांच्या विधानसभा निवडणुका व अनेक राज्यातल्या विधानसभा पोटनिवडणुका लक्षात घेऊन 11 एप्रिल 2019  सकाळी 7 वाजल्यापासून 19 मे 2019  च्या संध्याकाळी 6.30 वाजेपर्यंत प्रतिबंधित कालावधीत प्रसारमाध्यमांनी मतदानोत्तर चाचण्यांचे अंदाज कुठल्याही स्वरुपात वर्तवू नयेत, असे निवडणूक आयोगाने सांगितले आहे.
N.Sapre/S.kakde/P.Kor
माहिती आणि प्रसारण मंत्रालय
भूकंपाने उद्ध्वस्त झालेल्या तुर्कीएला केलेल्या बचाव आणि मदत कार्याबद्दल एनडीआरएफची जगभरातून प्रशंसा होत आहे : माहिती आणि प्रसारण मंत्री
“आज आपण जगाकडे कोणत्याही प्रकारची मदत मागत नाही ; तर जग आपल्याकडे संधींची भूमी म्हणून बघत आहे” : अनुराग ठाकूर
नवी दिल्ली, 17 फेब्रुवारी 2023
भूकंपाने उद्ध्वस्त झालेल्या तुर्कीएला केलेल्या बचाव आणि मदतकार्याबद्दल राष्ट्रीय आपत्ती निवारण दल, एनडीआरएफची जगभरातून प्रशंसा होत आहे असे केंद्रीय माहिती आणि प्रसारण आणि युवा व्यवहार आणि क्रीडा मंत्री अनुराग सिंह ठाकूर यांनी आज सांगितले.
“असाही एक काळ होता जेव्हा भारत मदत आणि सेवा घेत असे, आजच्या नवभारतात आपण जागतिक स्तरावर मदतीचा हात पुढे केला आहे, भारताची क्षमता आणि उंची वाढली आहे आणि यातूनच परिवर्तनशील आणि समर्थ भारताचे प्रतिबिंब दिसून येत आहे.” असे ठाकूर यांनी नवी दिल्ली येथे एका पुस्तक प्रकाशन समारंभात प्रसारमाध्यमांना संबोधित करताना सांगितले.
जेव्हा पंतप्रधान नरेंद्र मोदी म्हणतात की हे युग युद्धाचे नाही तेव्हा संपूर्ण जग ते लक्षपूर्वक ऐकते. असे ठाकूर म्हणाले. “आज आपण जगाकडे कोणत्याही प्रकारची मदत मागत नाही; तर जग आपल्याकडे संधींची भूमी म्हणून बघत आहे, मग ती अंतरराष्ट्रीय सौर संघटना असो किंवा आपले मिशन लाईफ. कोविड महामारीच्या काळातही, सरकारने सर्व क्षेत्रांमध्ये सुधारणा केल्या. संरक्षण क्षेत्रात आपण 15,000 कोटी रुपयांची निर्यात करण्यात यशस्वी झालो आणि पुढील तीन वर्षांत आपण 5 अब्ज डॉलर निर्यातीचे उद्दिष्ट ठेवले आहे, ” असे ठाकूर यांनी सांगितले.
संकटकाळात आपण सर्वाना मदतीचा हात पुढे केला मग ते नेपाळ असो, अफगाणिस्तान किंवा श्रीलंका असो, पंतप्रधान नरेंद्र मोदी यांच्या नेतृत्वाखाली आपण नवीन उंची गाठत आहोत. युक्रेन युद्धादरम्यान, भारताने 21,000 हून अधिक विद्यार्थ्यांची सुटका केली होती ज्यात 18 शेजारील देशांमधील विद्यार्थ्यांचा समावेश होता.
ऑपरेशन गंगा अत्यंत आव्हानात्मक होते, गोळीबार, क्षेपणास्त्रांचा मारा, बॉम्बस्फोट सुरु असताना युद्धभूमीतून हजारो विद्यार्थ्यांची सुखरूप सुटका करणे ही अत्यंत कठीण मोहीम होती. मात्र पंतप्रधान नरेंद्र मोदी यांनी ती यशस्वी करून दाखवली. अनेक परदेशी विद्यार्थ्यांनी सुटका झाल्यानंतर भारताचा तिरंगा फडकावताना आपण पहिले आहे, असे ते म्हणाले.
इतक्या मोठ्या प्रमाणावर नागरिकांची आपत्तीतून सुटका करण्याची ही पहिलीच घटना नाही, असे ठाकूर म्हणाले.
“सीरिया, लिबिया आणि अगदी नेपाळच्या भूकंपाच्या वेळी किंवा अफगाणिस्तानात, जिथे बलाढ्य साम्राज्यांना देखील काम करणे कठीण झाले होते, तिथे पंतप्रधान मोदींच्या नेतृत्वाखाली भारताने 'वसुधैव कुटुंबकम' या तत्त्वाचे अनुसरण करून एक आदर्श ठेवला आहे."असे त्यांनी सांगितले.
S.Kulkarni/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 117
वाणिज्य आणि उदयोग मंत्रालय
भारत आणि युरोपीय महासंघ यांच्यातील व्यापार तसेच गुंतवणूकविषयक करारांच्या संदर्भातील वाटाघाटींची पहिली फेरी पूर्ण
या वाटाघाटींसाठी चर्चेची दुसरी फेरी ब्रुसेल्स येथे सप्टेंबर 2022 मध्ये पार पडणार
भारत आणि युरोपीय महासंघ यांच्यातील भौगोलिक मानांकनासह व्यापार तसेच गुंतवणूकविषयक करारांच्या संदर्भातील दोन्ही देशांच्या प्रतिनिधींमध्ये सुरु असलेल्या वाटाघाटींची पहिली फेरी काल संध्याकाळी नवी दिल्ली येथे पूर्ण झाली. भारतातर्फे मुक्त व्यापार करारांवरील वाटाघाटींचे नेतृत्व मुख्य वाटाघाटीकार आणि वाणिज्य विभागाच्या संयुक्त सचिव निधी मणी त्रिपाठी यांनी केले तर युरोपीय महासंघाच्या प्रतिनिधीमंडळाचे नेतृत्व मुख्य वाटाघाटीकार ख्रिस्तोफे किनेर यांनी केले.
आठवडाभर सुरु असलेल्या या वाटाघाटी मिश्र पद्धतीने झाल्या- काही बैठका नवी दिल्ली येथे पार पडल्या आणि बहुतांश अधिकारी आभासी प्रणालीद्वारे मिश्र पद्धतीने या बैठकांमध्ये सहभागी झाले. चर्चेच्या या फेरीदरम्यान मुक्त व्यापार करारातील 18 धोरणविषयक मुद्द्यांवर 52 तांत्रिक सत्रे झाली तर गुंतवणूक संरक्षण आणि भौगोलिक मानांकन या विषयांवर 7 सत्रे घेण्यात आली.
या वाटाघाटींसाठी चर्चेची दुसरी फेरी ब्रसेल्स येथे सप्टेंबर 2022 मध्ये होणार आहे.
केंद्रीय वाणिज्य आणि उद्योग मंत्री पीयूष गोयल आणि युरोपीय आयोगाचे कार्यकारी उपाध्यक्ष वाल्डीस डोम्ब्रोव्ह्स्कीस यांच्या दरम्यान गेल्या महिन्यात ब्रसेल्स येथे या वाटाघाटींची सुरुवात झाली होती.
वर्ष 2021-22 मध्ये भारत आणि युरोपियन महासंघ यांच्यात 116.36 अब्ज अमेरिकी डॉलर्सचा द्विपक्षीय व्यापार होत होता. जागतिक समस्या असून देखील वर्ष 2021-22 मध्ये द्विपक्षीय व्यापाराने 43.5% इतका भरीव वार्षिक विकासदर गाठण्यात यश मिळविले होते. सद्यस्थितीला, युरोपीय महासंघ हा अमेरिकेनंतर भारताचा दुसरा सर्वात मोठा व्यापारी भागीदार आहे आणि भारतीय निर्यातीसाठी दुसऱ्या क्रमांकाचा सर्वात मोठा आयातदार देश आहे. युरोपीय महासंघासोबत केलेल्या व्यापारविषयक करारांमुळे भारताला, मूल्य साखळीचे संरक्षण करण्याबरोबरच त्याच्या वस्तू आणि सेवांची निर्यात अधिक विस्तारित तसेच वैविध्यपूर्ण पद्धतीने करण्यात मदत होईल. या वाटाघाटींमध्ये सहभागी असलेले दोन्ही देश व्यापारविषयक वाटाघाटी अधिक विस्तारित पायावर, समतोल आणि व्यापक असाव्या तसेच त्या निष्पक्षता तसेच परस्पर सहकार्याच्या तत्वावर आधारलेल्या असाव्या या दृष्टीने प्रयत्नशील आहेत.
पंतप्रधान कार्यालय
देशातील कोविड-19 महामारीची परिस्थिती आणि कोविड प्रतिबंधक लसीकरण मोहिमेची सद्यस्थिती यांचा आढावा घेण्यासाठी पंतप्रधानांच्या अध्यक्षतेखाली उच्च-स्तरीय समितीची बैठक
कोरोना विषाणूविरुद्धच्या लढ्यात नागरिकांच्या सक्रीय सहभागासह केंद्र आणि राज्य सरकारांनी केलेल्या सहकार्यात्मक प्रयत्नांची पंतप्रधानांनी केली प्रशंसा
लसीकरण करणाऱ्या तसेच आरोग्य सुविधा पुरविणाऱ्या कर्मचारीवर्गाने या काळात केलेल्या अथक प्रयत्नांचे पंतप्रधानांनी केले कौतुक
पंतप्रधानांनी कोविडशी संबंधित आदर्श नियमांचे पालन करण्याचे महत्त्व अधोरेखित केले
नवी दिल्ली 10 मार्च 2022
देशातील कोविड-19 महामारीची परिस्थिती, विशेषतः ओमायक्रॉनच्या लाटेसंदर्भातील स्थिती तसेच कोविड प्रतिबंधक लसीकरणाची सद्यस्थिती यांचा आढावा घेण्यासाठी पंतप्रधान नरेंद्र मोदी यांच्या अध्यक्षतेखाली उच्चस्तरीय बैठकीचे आयोजन करण्यात आले.
यावेळी, कोविड आजाराबाबतचे जागतिक पटलावरील चित्र आणि भारतातील कोविड-19 संसर्गाची एकूण परिस्थिती याबाबत तपशीलवार सादरीकरण करण्यात आले. लसीकरण मोहीम सातत्याने सुरु ठेवण्यासाठीचे भारताचे प्रयत्न आणि नुकत्याच होऊन गेलेल्या कोविड बाधितांच्या संख्येतील तीव्र वाढीच्या दरम्यान रुग्णालयात दाखल कराव्या लागलेल्या रुग्णांची संख्या कमी असणे, आजाराची तीव्रता तसेच मृत्यू दर कमी असणे यामध्ये उपयुक्त ठरलेली लसीची परिणामकारकता यावर या बैठकीत अधिक भर देण्यात आला. या आढाव्यातून असे दिसून आले की, केंद्र सरकारच्या नेतृत्वाखाली करण्यात आलेल्या सक्रीय आणि सहकार्यात्मक प्रयत्नांची कोरोना संसर्गाच्या प्रसाराचे परिणामकारक व्यवस्थापन करण्यात मोठी मदत झाली. भारताने महामारीला योग्य प्रकारे दिलेला प्रतिसाद आणि नागरिकांचे लसीकरण करण्यासाठीच्या प्रयत्नांची जागतिक आरोग्य संघटना, संयुक्त राष्ट्रे तसेच आंतरराष्ट्रीय नाणेनिधी या वैश्विक पातळीवरील संस्थांनी प्रशंसा केली आहे तसेच हार्वर्ड बिझनेस स्कूल अँड इन्स्टिट्यूट फॉर कॉम्पिटीटीव्ह्नेस यांच्या अहवालात देखील भारताच्या प्रयत्नांचे कौतुक करण्यात आले आहे.
लसीकरण करणारे तसेच आरोग्य सुविधा कर्मचारी, केंद्र तसेच राज्य सरकार प्रशासनातील अधिकारी यांनी केलेल्या अथक प्रयत्नांचे पंतप्रधानांनी कौतुक केले आहे. या बैठकीत बोलताना पंतप्रधानांनी कोविड संबंधित आदर्श नियमांचे पालन करण्याचे महत्त्व अधोरेखित केले आणि लस घेण्याच्या विहित वेळी लसीकरण करून घेण्यासाठी यापुढच्या काळात देखील समाजाकडून पाठींबा आणि व्यक्तिगत सहभाग मिळण्याची तसेच कोविड अनुरूप वर्तणुकीचे पालन करण्याची विनंती केली
केंद्रीय गृहमंत्री, केंद्रीय आरोग्य आणि कुटुंब कल्याण मंत्री, केंद्रीय आरोग्य आणि कुटुंब कल्याण राज्यमंत्री आणि नीती आयोगाच्या सदस्यांसह इतर वरिष्ठ अधिकारी या बैठकीला उपस्थित होते.
माहिती आणि प्रसारण मंत्रालय
सुप्रसिद्ध गीतकार आणि सर्जनशील लेखक प्रसून जोशी यांचा इफ्फीकडून 'फिल्म पर्सनॅलिटी ऑफ द इयर' सन्मान देऊन सत्कार
मुंबई | पणजी | 29 नोव्हेंबर 2021
“एक आसमान कम पड़ता है, और आसमान मंगवा दो...अर्थात …. “एक आकाश कमी पड़त असेल, तर आणखी एक आकाश आणा .....” प्रसिद्ध गीतकार आणि सर्जनशील लेखक प्रसून जोशी यांनी या पंक्ती उद्घृत केल्या.
गोवा येथे झालेल्या 52 व्या भारतीय आंतरराष्ट्रीय चित्रपट महोत्सवाच्या समारोप कार्यक्रमात सुप्रसिध्द गीतकार प्रसून जोशी यांना यंदाचा 'फिल्म पर्सनॅलिटी ऑफ द इयर' सन्मान देऊन सत्कार करण्यात आला. माहिती आणि प्रसारण मंत्री अनुराग ठाकूर यांच्या हस्ते हा पुरस्कार प्रदान करण्यात आला, त्यानंतर जोशी यांनी आपले मनोगत व्यक्त केले.
भारताची विविधता खरोखरच आश्चर्यकारक असल्याची वस्तुस्थिती अधोरेखित करत प्रसून जोशी म्हणाले की जर सर्वच स्तरांना आपली कहाणी सांगण्यासाठी मंच उपलब्ध नसेल तर भारताची समृद्ध विविधता चित्रपटांमधून दाखवता येणार नाही. यंदाच्या 75 सर्जनशील प्रतिभावंताच्या निवडीच्या उपक्रमाच्या माध्यमातून अशा प्रकारचा मंच उपलब्ध करून देण्याचा प्रयत्न केल्याबद्दल त्यांनी इफ्फीची प्रशंसा केली.
भावनोत्कट आणि उद्बोधक शब्दरचना असलेली चित्रपट गीते, टीव्हीवरील वैशिष्ट्यपूर्ण जाहिराती, समाजातील ताज्या घडामोडींवर भाष्य करणाऱ्या कथा यांसाठी ओळखले जाणारे, पद्मश्री पुरस्कार प्राप्त आणि अनेक राष्ट्रीय पुरस्कारांनी सन्मानित झालेल्या प्रसून जोशी यांनी तरुण आणि उदयोन्मुख चित्रपट निर्मात्यांना या वयात निर्माण होणारी संभ्रमावस्था आणि येणारे वेगवेगळे विचार यांचे जतन करण्याचा आणि पुरेपूर आनंद घेण्याचा सल्ला दिला. तरुण कलावंतांनी आपल्या मनातील गोंधळाचा देखील आनंद घेतला पाहिजे. संभ्रमावस्था ही सर्वात जास्त सुपीक विचार निर्माण करणारी अवस्था आहे आणि त्याचा काही प्रमाणात त्रासही होतो. पण सर्वोत्तम आणि नावीन्यपूर्ण कल्पना सुचण्याचा संभ्रमावस्था हाच स्रोत आहे याकडे त्यांनी लक्ष वेधले.
उत्तम चित्रपट बनवण्यासाठी कोणताही शॉर्ट कट नसतो, म्हणूनच असे शॉर्ट कट घेऊन आपल्याला काहीतरी घडवता येईल या भ्रमात चित्रकर्मींनी राहू नये, असे त्यांनी या क्षेत्रात येणाऱ्या चित्रकर्मींना सांगितले.
"उत्तराखंडमधील अल्मोडासारख्या छोट्याशा शहरारातून मी आलो आहे, माझ्या कामाला या पुरस्काराने ही एकप्रकारची मान्यता मिळाली आहे. हा पुरस्कार मी माझे प्रेरणास्त्रोत असलेल्या उत्तराखंडला आणि भारतातल्या सर्व युवा सर्जनशील मनांना समर्पित करतो. लहानशा गावांमधून शहरात काही वेगळे करून, मोठा प्रभाव पाडण्यासाठी मला प्रेरणा कदाचित त्यांच्यामुळेच मिळाली असेल.’’, अशा शब्दांत जोशी यांनी आपल्या भावना व्यक्त केल्या.
प्रसून जोशी यांनी भारतीय चित्रपटसृष्टीत 2001 मध्ये राजकुमार संतोषी यांच्या लज्जा या चित्रपटाद्वारे एक गीतकार म्हणून प्रवेश केला आणि त्यानंतर तारे जमीन पर, रंग दे बसंती, भाग मिल्खा भाग, नीरजा आणि मणीकर्णिका, दिल्ली 6 आणि अशा अनेक चित्रपटांसाठी त्यांनी आपली ओळख निर्माण केली आहे.
प्रसून जोशी हे आंतरराष्ट्रीय कीर्तीचे जाहिरात व्यावसायिक आहेत. सध्या ते जगातल्या सर्वात मोठ्या जाहिरात कंपन्यापैकी एक असलेल्या मॅककॅन वर्ल्डग्रुपचे अशिया-पॅसिफिक विभागाचे अध्यक्ष आहेत आणि भारतामध्ये कंपनीचे मुख्य कार्यकारी अधिकारी म्हणून काम पहात आहेत. त्यांना कान्स येथे गोल्डन लायन पुरस्कार मिळाला आहे, तसेच वर्ल्ड इकॉनॉमिक फोरमच्यावतीने त्यांना ‘यंग ग्लोबल लीडर’ पुरस्काराने सन्मानित करण्यात आले आहे.ST/CY
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 200
कोळसा मंत्रालय
कोळसा मंत्रालयाच्या धोरणात्मक उपक्रमांमुळे पोलाद उत्पादनासाठी देशांतर्गत कोकिंग कोळशाची उपलब्धता वाढली, आयातीत घट
कोकिंग कोळशाचे उत्पादन 2030 पर्यंत 140 मेट्रिक टनापर्यंत पोहोचण्याची अपेक्षा
नवी दिल्ली, 29 ऑगस्ट 2023
देशांतर्गत कोकिंग कोळशाची उपलब्धता वाढवण्यासाठी आणि आयातीवरील अवलंबित्व कमी करण्यासाठी पोलाद मंत्रालय आणि कोळसा मंत्रालय यांच्यातील सहयोगात्मक प्रयत्नांमुळे सकारात्मक परिणाम मिळाले आहेत.देशांतर्गत कच्च्या कोकिंग कोळशाचे उत्पादन 2030 पर्यंत 140 मेट्रिक टनापर्यंत पोहोचण्याचा अंदाज आहे, कोळसा धुतल्यानंतर सुमारे 48 मेट्रिक टन वापरण्यायोग्य कोकिंग कोळसा मिळेल.पोलाद उत्पादनासाठी महत्त्वाच्या असलेल्या कोकिंग कोळश्याची उपलब्धता वाढली असून देशातील पोलाद उत्पादनावर आधारित औद्योगिक विकासाची गती राखण्यासाठी हे महत्त्वपूर्ण आहे.
राष्ट्रीय पोलाद धोरण 2017 मधील अंदाजानुसार, कोकिंग कोळशाची वाढती देशांतर्गत मागणी पूर्ण करण्यासाठी कोळसा मंत्रालयाने आर्थिक वर्ष 22 मध्ये "कोकिंग कोळसा अभियान" सुरु केले. "आत्मनिर्भर भारत" उपक्रमांतर्गत परिवर्तनात्मक उपायांद्वारे कोकिंग कोळशाची आयात लक्षणीयरीत्या कमी करण्याची संकल्पना या अभियानामध्ये मांडण्यात आली आहे. या उपायांमध्ये उत्खनन, उत्पादनात वाढ, तंत्रज्ञानाचा अवलंब, कोकिंग कोळसा खाणींमध्ये खाजगी क्षेत्राचा सहभाग, नवीन वॉशरीजची स्थापना, संशोधन आणि विकास उपक्रमांमध्ये वाढ आणि गुणवत्ता वाढ यांचा समावेश आहे.
पोलाद क्षेत्रासाठी स्वदेशी कोकिंग कोळशाचा पुरवठा बळकट करण्यासाठी आणि वाढत्या मागणीची पूर्तता करण्यासाठी, अनेक धोरणात्मक उपायोजना करण्यात आल्या आहेत.
कोकिंग कोळसा खाणींचा लिलाव : कोळसा मंत्रालयाने 16 कोकिंग कोळसा खाणपट्ट्यांचे वाटप करून एक महत्त्वपूर्ण टप्पा गाठला. त्यापैकी, 2022-23 मध्ये 4 खाणपट्ट्यांचा लिलाव करण्यात आला यामध्ये जेएसडब्ल्यूने दोन खाणपट्टे मिळवले. या प्रयत्नामुळे कोकिंग कोळसा उत्पादनात भरीव 1.54 मेट्रिक टन योगदानाचा अंदाज आहे.
वापरात नसलेल्या खाणींचे पुनरुज्जीवन करणे : भारत कोकिंग कोल लिमिटेडने  वापरात नसलेल्या किंवा बीसीसीएलच्या मालकीच्या बंद केलेल्या खाणींमधून कोकिंग कोळसा काढण्यासाठी एजन्सी आणि कंपन्यांना आमंत्रित करून नवीन मार्ग खुले केले आहेत. महसूल वाटणी मॉडेलच्या माध्यमातून, या उपक्रमामुळे बंद पडलेल्या 8 निश्चित केलेल्या खाणींचे पुनरुज्जीवन होण्याची शक्यता आहे. उल्लेखनीय म्हणजे, 4 खाणींसाठी हमीपत्र  आधीच जारी करण्यात आले आहे तर इतर चार खाणी निविदा प्रक्रियेच्या विविध टप्प्यात आहेत.
भारतीय पोलाद प्राधिकरणासह  धोरणात्मक सहकार्य : कोकिंग कोळशाची उपलब्धता वाढवण्यासाठी भारतीय पोलाद प्राधिकरण  आणि बीसीसीएल यांनी 1.8 मेट्रीक टन धुतलेल्या कोकिंग कोळशाच्या पुरवठ्यासाठी सामंजस्य करार केला आहे. बीसीसीएल बांधत असलेल्या 4 नवीन कोकिंग कोळसा वॉशरीज सुरू केल्यानंतर, धुतलेल्या कोकिंग कोळशाचा पुरवठा आणखी वाढेल.
कच्च्या कोकिंग कोळशाचा लिलाव : बीसीसीएलआणि सेंट्रल कोलफिल्ड्स लिमिटेड  यांनी जून 2023 मध्ये लिलाव आयोजित केले आहेत.
अभिनव ग्रीनफील्ड वॉशरीज : कोकिंग कोळशाची उपलब्धता वाढवण्यासाठी कोळसा मंत्रालय ग्रीनफिल्ड वॉशरीजची स्थापना किंवा विद्यमान बीसीसीएल वॉशरीजचे नूतनीकरण करण्यास प्रोत्साहित करते.
कोकिंग कोळसा भारतातील औद्योगिक विकासासाठी उत्प्रेरक म्हणून काम करतो त्यामुळे हे धोरणात्मक उपक्रम देशांतर्गत कोकिंग कोळसा उत्पादन बळकट करण्याच्या समर्पणावर भर देतात आणि आत्मनिर्भरतेच्या व्यापक दृष्टीकोनाला प्रोत्साहन देतात.N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 77
आरोग्य आणि कुटुंब कल्याण मंत्रालय
कोविड – 19 लसीकरणसंदर्भात अद्ययावत माहिती
राज्य/केंद्रशासित प्रदेशांना 49.64 कोटींपेक्षा अधिक लसीकरणाच्या मात्रा पुरविण्यात आल्या
राज्य/केंद्रशासित प्रदेश आणि खासगी रुग्णालयांकडे 3.14 कोटींपेक्षा अधिक लसींच्या मात्रा उपलब्ध
नवी दिल्ली, 2 ऑगस्ट 2021
कोविड – 19 प्रतिबंधक लसीकरणाची व्याप्ती आणि गती देशभरात वाढविण्यासाठी केंद्र सरकार कटिबद्ध आहे. कोविड – 19 प्रतिबंधक सार्वत्रिक लसीकरणाचा नवीन टप्पा 21 जून 2021 पासून सुरू झाला. लसींची अधिक प्रमाणातील उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसीची उपलब्धता, यावर पूर्वीपासूनच लक्ष ठेवून आणि प्रवाही लस पुरवठा साखळी या माध्यमातून लसीकरण मोहिमेला अधिक गती देण्यात आली आहे.
देशव्यापी लसीकरण मोहिमेचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मात्रांचा पुरवठा मोफत करीत आहे. कोविड – 19 प्रतिबंधक लसीकरण मोहिमेच्या सार्वत्रिकीकरणाच्या नव्या टप्प्यात केंद्र सरकार, देशातील लस उत्पादकांकडून उत्पादित केलेल्या 75% लसी खरेदी करून त्या राज्ये आणि केंद्रशासित प्रदेशांना मोफत पुरविणार आहे.
|
|
VACCINE DOSES
|
|

|
|
SUPPLIED
|
|
49,64,98,050
|
|
IN PIPELINE
|
|
9,84,610
|
|
BALANCE AVAILABLE
|
|
3,14,34,654
सर्व स्रोतांच्या माध्यमातून आतापर्यंत 49.64 कोटींपेक्षा अधिक  लसीच्या मात्रा राज्ये/ केंद्रशासित प्रदेशांना पुरविण्यात आल्या आहेत आणि आणखी 9,84,610 मात्रा पुरविल्या जाणार आहेत.
याखेरीज राज्ये/केंद्रशासित प्रदेश आणि खासगी रुग्णालयांकडे लसीच्या 3.14 कोटींपेक्षा जास्त  शिल्लक आणि न वापरलेल्या मात्रा शिल्लक आहेत.S.Tupe/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 201
आदिवासी विकास मंत्रालय
आदिवासी जमातींना त्यांचे काम सुरक्षीतपणे करता यावे यासाठी बचत गटांकरिता ट्रायफेड युनिसेफच्या सहकार्याने डिजिटल मोहीम राबवणार
मोहिमेच्या प्रचारासाठी उद्या वेबिनारचे आयोजन
(नवी दिल्ली, 8 एप्रिल 2020
आदिवासी जमातींना त्यांचे काम सुरक्षितपणे करता यावे यासाठी डिजिटल मोहिमेला प्रोत्साहन देण्यासाठी या कामात सहभागी बचत गटांसाठी ट्रायफेडने युनिसेफच्या सहकार्याने डिजिटल संवाद धोरण विकसित केले आहे. सामाजिक अंतराचे महत्त्व अधोरेखित करत युनिसेफ बचत गटांना डिजिटल मल्टीमीडिया सामग्री, व्हर्च्युअल प्रशिक्षणासाठी वेबिनार , सोशल मीडिया मोहिम आणि वन्य रेडिओ.स्वरूपात प्रसारित करण्यासाठी आवश्यक मदत पुरवेल. याशिवाय, आदिवासी समुदायाच्या अस्तित्वासाठी त्यांना आवश्यक अन्न आणि शिधा पुरवण्यासाठी ट्रायफेडने स्टँड विथ ट्रायबल फॅमिलीज उपक्रमाबरोबरच आर्ट ऑफ लिव्हिंग फाऊंडेशनच्या #iSandWithHumanity उपक्रमाची मदत घेतली आहे.
या मोहिमेच्या प्रचारासाठी उद्या 9 एप्रिल 2020 रोजी वेबिनार आयोजित करण्यात आले आहे. 18,000 हून अधिक लोकांपर्यंत पोहोचण्याचे या मोहिमेचे उद्दीष्ट आहे आणि सर्व 27 राज्यांमधील आदिवासी प्रदेशांचा यात समावेश असेल.
सुमारे 18,075 वन-धन बचत गटांसह 27 राज्ये आणि 1 केंद्रशासित प्रदेशात एकूण 1205 वन धन विकास केंद्रांना मंजुरी देण्यात आली आहे. या योजनेत 3.6 लाखांहून अधिक आदिवासी लोकांचा समावेश आहे. सुरुवातीला, यापैकी 15,000 बचत गटांना डिजिटल प्रशिक्षण कार्यक्रमाद्वारे वन धन सामाजिक अंतर जनजागृती आणि उपजीविका केंद्र म्हणून प्रोत्साहन दिले जाईल. हे बचत गट सामाजिक अंतर आणि सूचनांच्या पालनाबाबत समुदायामध्ये जनजागृती करतील. कोविड -19 दरम्यान एनटीएफपीशी संबंधित काय करावे? आणि काय करू नये हे लक्षात ठेवणे, वैयक्तिक स्वच्छता राखण्यासाठी उपाय सुचवणे , रोकडरहित व्यवहारांचा अवलंब करणे यासह अन्य सूचना सांगितल्या जातील.
पंतप्रधान कार्यालय
पंतप्रधान नरेंद्र मोदी आणि नेदरलँड्सचे पंतप्रधान महामहीम मार्क रुट यांच्यात दूरध्वनीवरून झालेले संभाषण
नवी दिल्ली, 8 मार्च 2022
पंतप्रधान नरेंद्र मोदी यांनी नेदरलँड्सचे पंतप्रधान मार्क रुट यांच्याशी आज दूरध्वनीवरून चर्चा केली.
दोन्ही नेत्यांनी युक्रेनमधील सद्यस्थितीबाबत चर्चा केली आणि तेथील मानवतावादी स्थिती कायम राहण्याविषयी चिंता व्यक्त केली. पंतप्रधान मोदी यांनी तेथील संघर्षाची परिस्थिती नियंत्रणात आणून चर्चा आणि वाटाघाटींच्या मार्गाने दोन्ही बाजूंमध्ये संवाद पुन्हा प्रस्थापित करण्यासाठी भारतातर्फे सतत विनंती करत असल्याचा पुनरुच्चार केला. रशिया आणि युक्रेन यांच्यात सुरु असलेल्या वाटाघाटींचे मोदी यांनी स्वागत केले आणि या परिस्थितीवर लवकरात लवकर तोडगा निघेल अशी आशा व्यक्त केली.
युक्रेनमधील संघर्षग्रस्त भागातून भारतीय नागरिकांना सुरक्षितपणे बाहेर काढण्यासाठी सुरु असलेल्या कार्याच्या तसेच या संकटाची झळ लागलेल्या स्थानिक नागरिकांना औषधांसह इतर मदत सामग्रीच्या भारतातर्फे होत असलेल्या पुरवठ्याच्या प्रगतीबद्दल पंतप्रधान मोदी यांनी पंतप्रधान रूट यांना माहिती दिली.
पंतप्रधान मोदी यांनी पंतप्रधान रूट यांच्याशी एप्रिल 2021 मध्ये झालेल्या आभासी शिखर परिषदेचे स्मरण केले आणि पंतप्रधान रूट यांचे शक्य तितक्या लवकर भारतात स्वागत करता यावे अशी इच्छा व्यक्त केली.R.Aghor/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(